Title: Tuđman, i poslije Tuđmana
Description: Knjiga Marinka Čulića - uza sve ostalo - najpouzdaniji je vodič za prepoznavanje preživjele baštine Franje Tuđmana u našem političkom i javnom životu. Čulić uvjerljivo pokazuje da zasluge za opstanak nekih od glavnih postulata tuđmanizma nije uputno delegirati samo na adrese HDZ-a i desnice, niti je samo na tim adresama pametno tražiti najžilavije tekovine Tuđmanove ideologije. Zasluge za prihvaćanje i njegovanje tuđmanizma svakako valja priznati i tzv. lijevo-liberalnom krilu političke i javne scene. A u lijevo-liberalnom doziranom prihvaćanju nacionalizma i u zatvaranju očiju pred istinom, leži jedan od glavnih uzroka dugogodišnjeg hrvatskog političkog lutanja. Marinko Čulić, od sredine osamdesetih jedan od najlucidnijih i najuglednijih domaćih novinskih komentatora, na poticaj iz uredništva Biblioteke Sa zrnom soli, napisao je jednako precizne i stilski virtuozne dodatke prvom izdanju svoje knjige Tuđman: Anatomija neprosvijećenog apsolutizma (Biblioteka Feral Tribunea, 1999.).
Subjects: Politics and government, Political science